หุ้น5ก.ย.ปิดร่วง15.95จุด
หุ้นไทยผวาเศรษฐกิจสหรัฐปิดร่วง 15.95 จุดที่ 1,049.23 จุด มูลค่าการซื้อขาย 21,581.84ล้านบาท
5 ก.ย. 2554

หุ้นไทยผวาเศรษฐกิจสหรัฐปิดร่วง 15.95 จุดที่ 1,049.23 จุด มูลค่าการซื้อขาย 21,581.84ล้านบาท




ตลาดหุ้นวันที่  5 ก.ย. ดัชนีปิดที่  1,049.23 จุด ลดลง 15.95 จุด หรือ 1.50%  มูลค่าการซื้อขาย  21,581.84 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นลงแรงตามตลาดหุ้นทั่วโลกหลังตัวเลขจ้างงานอกการเกษตรของสหรัฐออกมาแย่กว่าคาด ทำให้แนวโน้มตลาดหุ้นยังไม่ค่อยดีนัก ดัชนีปรับตัวลดลงเฉลี่ย 2% โดยเกาหลีลงมากสุดถึง 4% ขณะที่หุ้นไทยลงประมาณ 1.5%  แต่นักลงทุนชะลอการลงทุนเห็นได้ชัดจากวอลุ่มที่ลดลงเหลือไม่ถึง 2 หมื่นล้านบาท จากซ้อขายประมาณ 3 หมื่นล้านบาทต่อวัน
"หุ้นกลุ่มพลังงานเริ่มอ่อนตัว แม้จะมีแรงซื้อเข้ามาในกลุ่มสื่อสาร แต่ไม่ได้ช่วยให้ภาพรวมตลาดดีขึ้น โดยประเด็นหลักอยู่ที่ปัจจัยต่างประเทศมากกว่า แม้ผลประกอบการบริษัทจดทะเบียนไทยจะออกมาดี มีปันผลระหว่างกลาลจำนวนมาก แต่เงินต่างชาติไม่เข้า ดัชนีก็ไม่ไปไหน"นายชัย กล่าว
แนวโน้มพรุ่งนี้คาดว่าดัชนียังอ่อนตัวตามทิศทางตลาดหุ้นต่างประเทศ โดยมีแนวรับ 1,033 และ 1,030 จุด ส่วนแนวต้าน 1,060 จุดประเมินแนวรับอยู่ที่ 1,077 จุด แนวต้าน 1,100 -1,113 จุด
5 หลักทรัพย์ที่มีมูลค่าการซื้อขายสูงสุด ได้แก่
PTT มูลค่าการซื้อขาย 1,942.94 ล้านบาท   ปิดที่  324 บาท  ลดลง  4 บาท หรือ  -1.22% PTTEP มูลค่าการซื้อขาย 1,084.01 ล้านบาท   ปิดที่ 162.50 บาท  ลดลง  4.50 บาท หรือ  -2.69% KBANK มูลค่าการซื้อขาย 933.03 ล้านบาท   ปิดที่ 125 บาท  ลดลง  3 บาท หรือ  -2.34% BANPU มูลค่าการซื้อขาย  904.94 ล้านบาท   ปิดที่ 624 บาท  ลดลง 16 บาท หรือ  -2.50%TOP มูลค่าการซื้อขาย  826.31 ล้านบาท   ปิดที่ 65 บาท  ลดลง 2 บาท หรือ  -2.99%